Sodba Splošnega sodišča (osmi senat) z dne 18. novembra 2013 –
Preparados Alimenticios proti UUNT – Rila Feinkost-Importe (Jambo Afrika)
(Zadeva T‑377/10)
„Znamka Skupnosti – Postopek z ugovorom – Prijava besedne znamke Skupnosti Jambo Afrika – Prejšnje figurativne znamke Skupnosti JUMBO, JUMBO CUBE, JUMBO MARINADE, JUMBO NOKKOS, JUMBO ROF, JUMBO CHORBA MOUTON-MUTTON, JUMBO Aroma All purpose seasoning Condiment – Prejšnje nacionalne figurativne znamke JUMBO – Prejšnja neregistrirana besedna znamka JUMBO – Relativni razlog za zavrnitev – Neobstoj verjetnosti zmede – Člen 8(1)(b) Uredbe (ES) št. 207/2009“
1.                     Znamka Skupnosti – Tožbeni postopek – Tožba pred sodiščem Unije – Pristojnost Sodišča prve stopnje – Ponovni preizkus dejanskega stanja ob upoštevanju dokazov, ki so bili prvič predloženi pred njim – Izključitev (Uredba Sveta št. 207/2009, člen 65) (Glej točko 18.)
2.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Presoja verjetnosti zmede – Merila (Uredba Sveta št. 207/2009, člen 8(1)(b)) (Glej točke 24, 25 in 59.)
3.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Besedna znamka JAMBO AFRIKA in figurativne znamke JUMBO, JUMBO CUBE, JUMBO MARINADE, JUMBO NOKKOS, JUMBO ROF, JUMBO CHORBA MOUTON-MUTTON in JUMBO Aroma All purpose seasoning Condiment (Uredba Sveta št. 207/2009, člen 8(1)(b)) (Glej točke od 33 do 35 in od 60 do 62.)
4.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Povečan razlikovalni učinek prejšnje znamke – Merila presoje (Uredba Sveta št. 207/2009, člen 8(1)(b)) (Glej točki 64 in 65.)
Predmet
Tožba zoper odločbo prvega odbora za pritožbe UUNT z dne 9. junija 2010 (zadeva R 1144/2009‑1) v zvezi s postopkom z ugovorom med družbama Preparados Alimenticios, SA in Rila Feinkost-Importe GmbH & Co. KG.
Izrek
1.
Tožba se zavrne.
2.
Družbi Preparados Alimenticios, SA se naloži plačilo stroškov.